अयोध्या। रेल राज्यमंत्री मनोज सिन्हा ने कहा है कि जैसा अयोध्या में राम मंदिर बनेगा, वैसा ही शहर में रेलवे स्टेशन भी बनाया जाएगा। मंगलवार को अयोध्या रेलवे स्टेशन के पुनर्निर्माण और दूसरी योजनाओं का शिलान्यास करने के दौरान मनोज सिन्हा ने ये बातें कहीं। सिन्हा ने अयोध्या में 210 करोड़ रुपए की योजनाओं का शिलान्यास इस दौरान किया। सिन्हा ने कहा कि अयोध्या में राम मंदिर के ढांचे जैसा रेलवे स्टेशन बनाया जाएगा। इसका प्रस्ताव भारतीय रेल की ओर से दिया जाएगा।